παρα του κοινου των φωκεων επε[ι]δη μαγνητες οι επι μαιανδρωι οικειοι οντες και φιλοι φωκεων ψαφισμα και θεωρους [α]πεσταλκαντι απολλοφανην αισχυλου ευβουλον αναξαγορα λυκομηδ[η]ν χαρισιου οιτινες παραγενομενοι ποτι το κοινον τωμ φωκεων ανενεωσαντο τε ταν δια προγονων υπαρχουσαν οικειοτατα και φιλιαν ποτι μαγνητας και απολογιξαμενοι δια πλειονων ταν τε τας θεας αρτεμιτος επιφανειαν τας λευκοφρυηνας κη τας γεγενημενας υπο τωμ προγονων αυτων εν τους ελλανας [ευ]εργεσιας παρεκαλεσαν μετα πασας σπουδας και φιλοτιμιας αποδεξασθαι τους φωκεις τον αγωνα στεφα[νιταν ισο]πυθιον ον τιθεντι ται αρτεμιτι ται λε[υκοφρυη]ν[αι και ταν] πολιν αυ[τ]ων [και] ταγ χωραν ιεραν [κ]αι ασουλον ειμεν καθοτι [α]υτοις και ο θεος ο εν δελφοις εχρησεν οπως ουν και το κοινον τωμ φωκεων φαινηται ταν τε ποτ το θειον ευσεβειαν και τας τιμας συναυξειν καθοτι αυτοις πατριον εστιν μναμονευοντες τας οικειοτατος και φιλιας ποτι μαγνητας δεδοχθαι φωκευσι αποδεξασθαι τον αγωνα ον τιθεντι μαγνητες ται αρτεμιτι ται λευκοφρυηναι στεφανιταν ισοπυθιον κα[ι] ταμ πολιν αυτωγ και ταγ χωραν ιεραν και ασυλον ειμεν καθως κη [ο] θεος εχρησεν και τεταχθαι τοις νικεοντοις αθλα και τιμας ας και τοις τα πυθια νικεοντοις αποστελλειν δε και θεαρους και θυειν καθαπερ και εν τους λοιπους αγωνας οκα παραγγελλω[ν]τι μαγνητες επαινεσαι δε και τους θεαρους απολλοφανην αισχυλου ευβουλον αναξαγορα λυκομηδην χαρισιου και στεφανωσαι αυτους δαφνας στεφανωι κατα τα πατρια ευσεβειας ενεκεν τας ποτι ταν θεαν και τας εν ταμ πατριδα φιλοτιμιας και ειμεν αυτ[ους] και εκγονους προξενους και ευερ[γετ]ας του κοιν[ου τ]ω[μ φωκε]ων και ισοπολιτας και υπαρχειν αυτ[οις παντα τα φιλανθρωπα οσ]α και [τοις π]ροξενοις και ευργετ[α]ις φωκεων αναγραψαι δε και τους [φ]ωκαρχας [τ]ο ψαφισμ[α τ]ου[τ]ο εν σταλαι λιθιναι και αναθειναι ε[ν] το ιερον τας αθανας τας κραναιας το δε αναλωμα δομεν τους [φ]ωκαρχας και τους χρ[η]ματιστας τας [αθανας] καταχωριξαι δε τους νομογραφους κα[ι] εν τους νομους [τ]ο ψαφισμα τουτο [καλε]σαι δε τους φωκαρχας και επι ξενια τους θεαρους.
IMagn 34